**Peter Regin Jensen** (s. 16. huhtikuuta 1986 Herning, Tanska) on uransa vuonna 2023 lopettanut tanskalainen jääkiekkoilija. Pelipaikaltaan Regin oli keskushyökkääjä. Hän pelasi vuodesta 2015 vuoteen 2021 KHL-joukkue Jokereissa ja toimi joukkueen kapteenina neljänä kautena. Hän oli Ottawa Senatorsin kolmannen kierroksen varaus vuodelta 2004.

Ura
---

Regin on Herning IK:n kasvatti ja pelasi joukkueessa vuoteen 2005. Hän voitti Tanskan mestaruuden vuosina 2003 ja 2005. Regin oli AL-Bank Ligaenin vuoden tanskalaispelaaja kaudella 2003–2004. Regin on pelannut useita otteluita ja turnauksia ikäkausimaajoukkueissa, mutta ensimmäiset miesten MM-kilpailunsa hän pelasi vuonna 2005. Regin teki kahden vuoden sopimuksen Elitserienin Timrå IK:n kanssa samana vuonna.

### Pohjois-Amerikan valloitus 2008–2015

Vuonna 2008 Regin teki kolmivuotisen tulokassopimuksen Ottawa Senatorsin kanssa. Kaudella 2008–2009 hän pelasi 11 NHL-ottelua tehoin 1+1=2. Kausi kului vielä suurimmaksi osaksi farmijoukkue Binghamton Senatorsissa. Seuraavat kolme kautta Regin kuului Senatorsin vakiokokoonpanoon. 

2013 kesällä Regin siirtyi vuoden mittaisella sopimuksella NHL-seura New York Islandersiin, jossa hän ehti pelata 44 ottelua ennen siirtoaan Chicago Blackhawksiin. Chicagossa hän kirjautti 17 ottelussa tehot 2+2. Kesällä 2014 Regin solmi vuoden jatkosopimuksen Chicagon kanssa. Kauden 2014–2015 Regin vietti pääosin AHL-joukkue Rockford IceHogsin riveissä. 

### Paluu Eurooppaan 2015–

Toukokuussa 2015 uutisoitiin Reginin tehneen kaksivuotisen sopimuksen Jokereiden kanssa. Hän toimi joukkueen varakapteenina ja iski 60 ottelussa tehot 17+31. Huhtikuussa 2016 Regin nimettiin Jokereiden kapteeniksi kaudelle 2016–2017. Regin on Jokereiden historian ensimmäinen ulkomaalainen kapteeni. 

11. marraskuuta 2016 Regin solmi kolmen vuoden jatkosopimuksen Jokereiden kanssa. Kaudella 2016–2017 Regin teki 57 ottelussa 18 maalia ja antoi 30 maaliin johtanutta syöttöä ja oli näillä tehoilla joukkueen paras pistemies. 

Kaudella 2017–2018 Regin teki KHL:n runkosarjassa kahdeksan maalia ja antoi 23 maaliin johtanutta syöttöä. Kausi 2018–2019 oli Reginille vaikea. Hän kärsi pahasta loukkaantumisesta ja oli poissa tositoimista neljän kuukauden ajan. Lopulta hän teki 29 ottelussa 2 maalia ja antoi 9 maaliin johtanutta syöttöä. Kaudeksi 2019-20 Regin palasi omalle tasolleen ja teki 16 maalia ja 24 maaliin johtanutta syöttöä. 

19. huhtikuuta 2020 Jokerit tiedotti, ettei Regin jatka seurassa tulevalla kaudella. Regin esiintyi jokeripaidassa 262 runkosarjaottelussa, joissa hän teki 61+116=177 pistettä. Hän on Jokereiden KHL-ajan paras pistemies ja seuran kaikkien aikojen pistepörssissä sijalla 17. Pudotuspeleissä tanskalainen pelasi 33 ottelussa, joissa hän teki tehot 5+12=17. Hän on myös playoff-pelien osalta Jokereiden KHL-ajan paras pistemies. Regin toimi Jokereiden kapteenina neljän kauden ajan.
Syyskuussa 2020 Regin palasi Jokereihin kauden 2020-2021 loppuun ulottuvalla sopimuksella. Huhtikuussa 2021 Regin ilmoitti siirtyvänsä Sveitsiin Ambrì-Piottaan yksivuotisella sopimuksella. Kaudeksi 2022–2023 Regin siirtyi saksalaiseen Eisbären Berliniin.

Maajoukkueura
-------------

Regin on edustanut Tanskaa jääkiekon maailmanmestaruuskilpailuissa vuosina 2005, 2006, 2007, 2008, 2009, 2010, 2017, 2018, 2019 ja 2022. Hän pelasi myös Tanskan maajoukkueessa syksyn 2016 olympiakarsinnoissa ja talviolympialaisten lopputurnauksessa 2022.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | Herning Blue Fox | Tanska | 24 | 0 | 1 | 1 | 4 | 10 | 1 | 3 | 4 | 4 | JMM d1 | 5 | 2 | 0 | 2 | 0 |
| 2003–2004 | Herning Blue Fox | Tanska | 33 | 9 | 11 | 20 | 14 | 4 | 2 | 0 | 2 | 2 | JMM d1 | 5 | 1 | 2 | 3 | 2 |
| 2004–2005 | Herning Blue Fox | Tanska | 36 | 19 | 27 | 46 | 43 | 16 | 5 | 8 | 13 | 2 | JMM d1 | 5 | 2 | 4 | 6 | 12 |
|  |  |  |  |  |  |  |  |  |  |  |  |  | MM | 6 | 0 | 3 | 3 | 0 |
| 2005–2006 | Timrå IK | Elitserien | 44 | 4 | 7 | 11 | 14 | – | – | – | – | – | JMM d1 | 5 | 3 | 3 | 6 | 18 |
|  |  |  |  |  |  |  |  |  |  |  |  |  | MM | 6 | 0 | 0 | 0 | 8 |
| 2006–2007 | Timrå IK | Elitserien | 51 | 9 | 7 | 16 | 16 | 7 | 2 | 2 | 4 | 2 | MM | 5 | 3 | 3 | 6 | 6 |
| 2007–2008 | Timrå IK | Elitserien | 55 | 12 | 19 | 31 | 36 | 11 | 2 | 7 | 9 | 2 | MM | 6 | 2 | 1 | 3 | 4 |
| 2008–2009 | Ottawa Senators | NHL | 11 | 1 | 1 | 2 | 2 | – | – | – | – | – | MM | 6 | 1 | 0 | 1 | 4 |
|  | Binghamton Senators | AHL | 56 | 18 | 29 | 47 | 36 | – | – | – | – | – |
| 2009–2010 | Ottawa Senators | NHL | 75 | 13 | 16 | 29 | 20 | 6 | 3 | 1 | 4 | 6 | MM | 7 | 2 | 5 | 7 | 6 |
| 2010–2011 | Ottawa Senators | NHL | 55 | 3 | 14 | 17 | 12 | – | – | – | – | – |
| 2011–2012 | Ottawa Senators | NHL | 10 | 2 | 2 | 4 | 2 | – | – | – | – | – |
| 2012–2013 | SC Langenthal | NLB | 4 | 2 | 3 | 5 | 2 | – | – | – | – | – |
|  | Ottawa Senators | NHL | 27 | 0 | 3 | 3 | 8 | – | – | – | – | – |
| 2013–2014 | New York Islanders | NHL | 44 | 2 | 5 | 7 | 18 | – | – | – | – | – |
|  | Chicago Blackhawks | NHL | 17 | 2 | 2 | 4 | 2 | 5 | 0 | 0 | 0 | 0 |
| 2014–2015 | Chicago Blackhawks | NHL | 4 | 0 | 1 | 1 | 0 | – | – | – | – | – |
|  | Rockford IceHogs | AHL | 69 | 10 | 31 | 41 | 30 | 8 | 1 | 4 | 5 | 2 |
|
| 2015–2016 | Jokerit **(A)** | KHL | 60 | 17 | 31 | 48 | 32 | 6 | 2 | 4 | 6 | 4 |
| 2016–2017 | Jokerit **(C)** | KHL | 57 | 18 | 30 | 48 | 8 | 4 | 0 | 1 | 1 | 2 | OQ | 2 | 0 | 0 | 0 | 0 |
|  |  |  |  |  |  |  |  |  |  |  |  |  | MM | 7 | 2 | 1 | 3 | 4 |
| 2017–2018 | Jokerit **(C)** | KHL | 56 | 8 | 23 | 31 | 26 | 11 | 1 | 5 | 6 | 0 | MM | 7 | 0 | 1 | 1 | 4 |
| 2018–2019 | Jokerit **(C)** | KHL | 29 | 2 | 8 | 10 | 10 | 6 | 0 | 0 | 0 | 14 | MM | 7 | 0 | 1 | 1 | 0 |
| 2019–2020 | Jokerit **(C)** | KHL | 60 | 16 | 24 | 40 | 26 | 6 | 2 | 2 | 4 | 4 |
| 2020–2021 | Jokerit | KHL | 32 | 7 | 7 | 14 | 4 | 3 | 0 | 0 | 0 | 0 |
| 2021–2022 | HC Ambrì-Piotta | NL | 41 | 3 | 20 | 23 | 6 | – | – | – | – | – | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  | OK | 5 | 1 | 0 | 1 | 2 |
|  |  |  |  |  |  |  |  |  |  |  |  |  | MM | 7 | 3 | 0 | 3 | 6 |
| 2022–2023 | Eisbären Berlin | DEL | 42 | 3 | 5 | 8 | 6 | – | – | – | – | – |
| NHL yhteensä | 243 | 23 | 44 | 67 | 64 | 11 | 3 | 1 | 4 | 6 |
| KHL yhteensä | 292 | 68 | 123 | 191 | 106 | 36 | 5 | 12 | 17 | 24 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Peter Regin**.
* Peter Regin Eurohockey-sivustolla (englanniksi)
* Peter Regin The Internet Hockey Databasessa (englanniksi)

### Viitteet

1. ↑  Jokereiden entinen kapteeni lopettaa uransa *www.iltalehti.fi*. Viitattu 5.4.2023.
2. ↑  Tanskalaishyökkääjä Peter Regin siirtyy Jokereihin *Lapin Kansa*.  11.5.2015.  Arkistoitu 18.5.2015. Viitattu 14.5.2015.
3. ↑  Reginistä historiallinen kapteeni *Jokerit.com*.  27.4.2016. Viitattu 27.4.2016. [vanhentunut linkki]
4. ↑  Viisi kautta Helsingissä – kapteeni Peter Regin lähtee Jokereista *www.iltalehti.fi*. Viitattu 19.4.2020.
5. ↑
6. ↑  Jokereiden pitkäaikainen luottohyökkääjä siirtyy Sveitsiin *www.mtvuutiset.fi*. Viitattu 23.5.2022.


|  |  |  |
| --- | --- | --- |
| Edeltäjä:**Niko Kapanen** | **Jokereiden kapteeni KHL:ssä**2016–2020 | Seuraaja:**Marko Anttila** |